CELEX: 32021D0352
Language: sk
Date: 2021-02-25 00:00:00
Title: Rozhodnutie Rady (SZBP) 2021/352 z 25. februára 2021, ktorým sa mení rozhodnutie (SZBP) 2018/905, ktorým sa predlžuje mandát osobitného zástupcu Európskej únie pre Africký roh

26.2.2021   
               
               
                  SK
               
               
                  Úradný vestník Európskej únie
               
               
                  L 68/187
               
            
         ROZHODNUTIE RADY (SZBP) 2021/352
         z 25. februára 2021,
         ktorým sa mení rozhodnutie (SZBP) 2018/905, ktorým sa predlžuje mandát osobitného zástupcu Európskej únie pre Africký roh
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 33 a článok 31 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 8. decembra 2011 prijala rozhodnutie 2011/819/SZBP (1), ktorým bol pán Alexander RONDOS vymenovaný za osobitného zástupcu Európskej únie (ďalej len „OZEÚ“) pre Africký roh.
                  
               
                     (2)
                  
                  
                     Mandát pána Alexandra RONDOSA ako OZEÚ pre Africký roh bol následne obnovený, naposledy rozhodnutím Rady (SZBP) 2018/905 (2) v znení rozhodnutia Rady (SZBP) 2020/1014 (3). Mandát OZEÚ uplynie 28. februára 2021.
                  
               
                     (3)
                  
                  
                     Mandát OZEÚ by sa mal predĺžiť o ďalšie obdobie štyroch mesiacov a mala by sa stanoviť nová referenčná suma na obdobie od 1. marca 2021 do 30. júna 2021.
                  
               
                     (4)
                  
                  
                     OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,
                  
               PRIJALA TOTO ROZHODNUTIE:
         
            Článok 1
            Rozhodnutie (SZBP) 2018/905 sa mení takto:
            
                        1.
                     
                     
                        V článku 1 sa odsek 1 nahrádza takto:
                        
                           „1.   Mandát pána Alexandra RONDOSA ako osobitného zástupcu Európskej únie (ďalej len „OZEÚ“) pre Africký roh sa predlžuje do 30. júna 2021. Rada môže na základe posúdenia Politickým a bezpečnostným výborom (PBV) a na návrh vysokého predstaviteľa Únie pre zahraničné veci a bezpečnostnú politiku (VP) rozhodnúť, že sa mandát OZEÚ skončí skôr.“
                        
                     
                  
                        2.
                     
                     
                        V článku 5 ods. 1 sa dopĺňa tento pododsek:
                        „Referenčná suma určená na úhradu výdavkov spojených s mandátom OZEÚ v období od 1. marca 2021 do 30. júna 2021 je 345 000 EUR.“
                     
                  
                        3.
                     
                     
                        V článku 14 sa druhý odsek nahrádza takto:
                        „Záverečná komplexná správa OZEÚ o vykonaní mandátu sa predloží do 30. apríla 2021.“
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 25. februára 2021
            
               
                  Za Radu
               
               
                  predsedníčka
               
               A. P. ZACARIAS
            
         
         
            (1)  Rozhodnutie Rady 2011/819/SZBP z 8. decembra 2011, ktorým sa vymenúva osobitný zástupca Európskej únie pre Africký roh (Ú. v. EÚ L 327, 9.12.2011, s. 62).
         
            (2)  Rozhodnutie Rady (SZBP) 2018/905 z 25. júna 2018, ktorým sa predlžuje mandát osobitného zástupcu Európskej únie pre Africký roh (Ú. v. EÚ L 161, 26.6.2018, s. 16).
         
            (3)  Rozhodnutie Rady (SZBP) 2020/1014 z 13. júla 2020, ktorým sa mení rozhodnutie (SZBP) 2018/905, ktorým sa predlžuje mandát osobitného zástupcu Európskej únie pre Africký roh (Ú. v. EÚ L 225 I, 14.7.2020, s. 1).